জাতির জনক
"জাতির জনক" উপাধি মাঝে মাঝে রাজনৈতিক প্রতিযোগিতার সৃষ্টি করে। ১৯৭২ সালে বাংলাদেশের সংবিধান শেখ মুজিবুর রহমানকে "জাতির জনক" হিসেবে ঘোষণা করে। মুজিবের কন্যা শেখ হাসিনার নেতৃত্বাধীন বাংলাদেশ আওয়ামী লীগ-এর প্রতিবাদের মুখেও ২০০৪ সালে বিএনপি সরকার এটি অপসারন করেছিল। সেপ্টেম্বর, ২০০৭ সালে স্লোভাকিার সংসদ বিতর্কিত যুদ্ধপূর্ব নেতা আনদ্রেজ লিঙ্কাকে জাতির জনক ঘোষণা করার একটি বিল পাশের কাছাকাছি পৌঁচ্ছেছিল।
বাংলাদেশ জাতীয় পার্টি
বাংলাদেশ জাতীয় পার্টি বা বিজেপি বাংলাদেশের একটি রাজনৈতিক দল। নাজিউর রহমান মঞ্জুরের নেতৃত্বে প্রতিষ্ঠিত হওয়ায় দলটি জাতীয় পার্টি (নাজিউর) নামেও পরিচিত। মূল দল জাতীয় পার্টি হতে বিভক্ত এই দলটি ২০০১ সালে অনুষ্ঠিত বাংলাদেশের সাধারণ নির্বাচনে চার দলীয় জোটের অংশ হিসেবে নির্বাচনে অংশগ্রহণ করে ৪ টি আসন লাভ করে এবং সংখ্যাগরিষ্ঠ হিসেবে সরকার গঠন করে। ২০০৯ সালের সর্বশেষ নির্বাচনে দলটির বর্তমান চেয়ারম্যান ব্যারিস্টার আন্দালিব রহমান পার্থ ভোলা থেকে নির্বাচিত হন।